CELEX: 22010D0051
Language: da
Date: 2010-04-30 00:00:00
Title: Det Blandede EØS-udvalgs afgørelse nr. 51/2010 af 30. april 2010 om ændring af bilag XIII (Transport) og bilag XIV (Konkurrence) til EØS-aftalen

15.7.2010   
            
            
               DA
            
            
               Den Europæiske Unions Tidende
            
            
               L 181/19
            
         DET BLANDEDE EØS-UDVALGS AFGØRELSE
   Nr. 51/2010
   af 30. april 2010
   om ændring af bilag XIII (Transport) og bilag XIV (Konkurrence) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved Det Blandede EØS-udvalgs afgørelse nr. 33/2010 af 12. marts 2010 (1).
            
         
               (2)
            
            
               Bilag XIV til aftalen blev ændret ved afgørelse truffet af Det Blandede EØS-udvalgs afgørelse nr. 156/2006 af 8. december 2006 (2).
            
         
               (3)
            
            
               Kommissionens forordning (EF) nr. 906/2009 af 28. september 2009 om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier) (3) bør indarbejdes i aftalen.
            
         
               (4)
            
            
               Kommissionens forordning (EF) nr. 823/2000 (4), som er indarbejdet i aftalen, udløb den 25. april 2010, og bør derfor udgå af aftalen —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 10 (Rådets forordning (EØF) nr. 2988/74) i bilag XIII til aftalen:
   
               »10a.
            
            
               
                  32009 R 0906: Kommissionens forordning (EF) nr. 906/2009 af 28. september 2009 om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier) (EUT L 256 af 29.9.2009, s. 31). (5)
               
            
         Artikel 2
   I bilag XIV til aftalen foretages følgende ændringer:
   Punkt 11c (Kommissionens forordning (EF) nr. 823/2000) affattes således:
   
      »32009 R 0906: Kommissionens forordning (EF) nr. 906/2009 af 28. september 2009 om anvendelse af traktatens artikel 81, stk. 3, på visse kategorier af aftaler, vedtagelser og samordnet praksis mellem linjerederier (konsortier) (EUT L 256 af 29.9.2009, s. 31).
      Forordningens bestemmelser gælder i forbindelse med aftalen med følgende tilpasning:
      I artikel 1 læses »havne i Fællesskabet« som »havne inden for det område, der omfattes af EØS-aftalen«.«
   
   Artikel 3
   Teksterne til forordning (EF) nr. 906/2009 på islandsk og norsk, som offentliggøres i EØS-tillægget til Den Europæiske Unions Tidende, er autentiske.
   Artikel 4
   Denne afgørelse træder i kraft den 1. maj 2010, forudsat at Det Blandede EØS-udvalg (6) har modtaget alle fornødne meddelelser i henhold til aftalens artikel 103, stk. 1. Den anvendes fra den 26. april 2010.
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. april 2010.
      
         
            På vegne af Det Blandede EØS-udvalg
         
         Alan SEATTER
         
            Formand
         
      
   
   
      (1)  EUT L 143 af 10.6.2010, s. 28.
   
      (2)  EUT L 89 af 29.3.2007, s. 31.
   
      (3)  EUT L 256 af 29.9.2009, s. 31
   
   
      (4)  EFT L 100 af 20.4.2000, s. 24.
   
      (5)  Anført her alene af orienteringshensyn. For så vidt angår anvendelsen, henvises til bilag XIV om konkurrence.«
   
      (6)  Ingen forfatningsmæssige krav angivet.